琴晚同老公去咗試呢間"清真牛肉館".之前雖然有book位,但book唔book其實都好似一樣(都係要等)......我地兩個人要咗一客(兩件)牛肉餅,一個(中)酸辣湯,砂鍋雲吞雞,牛肉水餃.個砂鍋雲吞雞好大個呀!又足料,正!牛肉餅果然名不虛傳,一切開啲汁就係咁流出嚟,正!但個酸辣湯就真係酸咗啲,牛肉水餃就一般水準啦!啲侍應都好nice,雖然迫係迫咗啲,總括嚟講都係一餐滿意嘅晚飯!兩個人食到捧住個肚仲要食唔晒打包,埋單都只係$150,抵呀!